Avviż Legali Importanti

|

31974L0132

Id-Direttiva tal-Kunsill tal-11 ta’ Frar 1974 li tadatta għall-progress tekniku d-Direttiva tal-Kunsill tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-mezzi ta’ l-ibbrejkjar ta’ ċerti kategoriji ta’ vetturi bil-mutur u l-karrijiet tagħhom

Official Journal L 074 , 19/03/1974 P. 0007 - 0013 Finnish special edition: Chapter 13 Volume 3 P. 0215  Greek special edition: Chapter 13 Volume 2 P. 0195  Swedish special edition: Chapter 13 Volume 3 P. 0215  Spanish special edition: Chapter 13 Volume 3 P. 0171  Portuguese special edition Chapter 13 Volume 3 P. 0171  CS.ES Chapter 13 Volume 002 P. 56  - 61 ET.ES Chapter 13 Volume 002 P. 56  - 61 HU.ES Chapter 13 Volume 002 P. 56  - 61 LT.ES Chapter 13 Volume 002 P. 56  - 61 LV.ES Chapter 13 Volume 002 P. 56  - 61 MT.ES Chapter 13 Volume 002 P. 56  - 61 PL.ES Chapter 13 Volume 002 P. 56  - 61 SK.ES Chapter 13 Volume 002 P. 56  - 61 SL.ES Chapter 13 Volume 002 P. 56  - 61

		Id-Direttiva tal-Kunsilltal-11 ta’ Frar 1974li tadatta għall-progress tekniku d-Direttiva tal-Kunsill tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-mezzi ta’ l-ibbrejkjar ta’ ċerti kategoriji ta’ vetturi bil-mutur u l-karrijiet tagħhom(74/132/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea;Wara li kkunsidrat id-Direttiva tal-Kunsill Nru 70/156/KEE [1] tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom, kif emendata bl-Att [2] anness mat-Trattat li jirrigwarda l-Adeżjoni tal-Istati Membri ġodda mal-KEE u l-KEEA iffirmat fi Brussel fit-22 ta’ Jannar 1972, u b’mod partikolari u b’mod partikolari l-Artikoli 11, 12 u 13 tagħha,Wara li kkunsidrat id-Direttiva tal-Kunsill tas-26 ta’ Lulju 1971 [3] dwar l-approssimazzjoni tal-liġijiet ta’ l-Istati Membri li għandhom x’jaqsmu mal-mezzi ta’ l-ibbrejkjar ta’ ċerti kategoriji ta’ vetturi bil-mutur u l-karrijiet tagħhom, kif emendata bl-Att [4] anness mat-Trattat li jirrigwarda l-Adeżjoni ta’ Stati Membri ġodda mal-KEE u KEEA iffirmat fi Brussel fit-22 ta’ Jannar 1972, u b’mod partikolari l-Artikolu 5 tagħha,Billi ħafna inċidenti jseħħ jew minħabba l-lokkjar tar-roti tal-fus ta’ wara ta’ trakk vojt u ta’ tractiveunits għall-vetturi artikulati, jew ugwalment minħabba l-lokkjar ta’ roti ta’ karru jew semi-karru meta jiġu bbrejkjati fuq triq li ma toffrix qabda; billi f’dawn il-kondizzjonijiet distribuzzjoni tal-brejkijiet, li hija eċċellenti meta l-vettura tkun mgħobbija, jinsab li huwa kompletament mhux adatt fil-kondizzjonijiet ta’ operazzjoni meta l-vettura hija vojta u li jistgħu jirriżultaw fil-lokkjar tar-roti fuq il-fus ta’ wara ta’ vetturi bil-mutur jew tar-roti tal-fusijiet ta’ karrijiet, anke għal deċelerazzjonijiet relattivament baxxi; billi l-vettura jew il-kumbinazzjoni ta’ vetturi tista’ tiskiddja jew tingħalaq fiha nnifisha (jack-knife).Billi fid-dawl ta’ progress tekniku issa huwa possibbli li vetturi jiġu mgħammra b’mezzi li jqabbel l-isforz ta’ l-ibbrejkjar mat-tagħbija;Billi d-dispożizzjonijiet ta’ din id-Direttiva huma f’konformita ma’ l-Opinjoni tal-Kumitat dwar l-adatattament għall-progress tekniku tad-Direttivi dwar it-tneħħija ta’ l-ostakoli tekniċi lill-kummerċ fis-settur tal-vetturi bil-mutur,ADOTTAT DIN ID-DIRETTIVA:Artikolu 1L-Annessi II u IX tad-Direttiva tal-Kunsill Nru 71/320/KEE tas-26 ta’ Lulju 1971 huma modifikati bi qbil ma’ l-Anness mad-Direttiva preżenti.Artikolu 21. B’effett mill-1 ta’ Ottubru 1974 l-ebda Stat Membru m’għandu, għal raġunijiet li jirrelataw mal-mezzi ta’ brejkijiet:- jirrifjuta approvazzjoni tat-tip tal-KEE, li joħroġ id-dokument imsemmi fl-Artikolu 10(1), l-aħħar subsezzjoni, tad-Direttiva tal-Kunsill Nru 70/156/KEE tas-6 ta’ Frar 1970, jew l-approvazzjoni tat-tip nazzjonali għal tip ta’ vettura bil-mutur;- lanqas jipprojbixxi d-dħul fis-servizz tal-vetturi; jekk il-mezzi ta’ l-ibbrekjar ta’ din it-tip ta’ vettura jew ta’ dawn il-vetturi jikkonformaw mad-dispożizzjonijiet tad-Direttiva tal-Kunsill Nru 71/320/KEE tas-26 ta’ Lulju 1971, kif emendata l-aħħar b’din id-Direttiva.2. Mill-1 ta’ Jannar 1975 il-quddiem l-Istati Membri:- m’għandhomx aktar jagħtu d-dokument previst fl-Artikolu 10(1), l-aħħar subsezzjoni, tad-Direttiva tal-Kunsill Nru 70/156/KEE tas-6 ta’ Frar 1970, għal tip ta’ vettura li l-mezzi ta’ l-ibbrejkjar tagħha ma jikkonformawx mad-dispożizzjoni tad-Direttiva tal-Kunsill Nru 71/320/KEE tas-26 ta’ Lulju 1971, kif emendata l-aħħar b’din id-Direttiva;- jistgħu jirrifjutaw l-approvazzjoni tat-tip nazzjonali ta’ vettura li l-mezzi ta’ l-ibbrejkjar tagħha ma jikkonformawx mad-dispożizzjonijiet tad-Direttiva tal-Kunsill Nru 71/320/KEE tas-26 ta’ Lulju 1971, kif emendata l-aħħar b’din id-Direttiva.3. B’effett mill-1 ta’ Ottubru 1975, Stat Membru jista’ jipprojbixxi d-dħul fis-servizz ta’ vetturi li l-mezzi ta’ l-ibbrejkjar tagħhom ma jikkonformawx mad-dispożizzjonijiet tad-Direttiva tal-Kunsill Nru 71/320/KEE tas-26 ta’ Lulju 1971, kif emendata l-aħħar b’din id-Direttiva.4. L-Istati Membri għandhom jadottaw u jippubblikaw id-dispożizzjoni meħtieġa sabiex jikkonformaw ma’ din id-Direttiva qabel l-1 ta’ Ġunju 1974 u għandhom jinfurmaw lill-Kummissjoni minnufih b’dan.Artikolu 3Din id-Direttiva hija indirizzata lill-Istati Membri.Magħmula fiBrussel, fil-11 ta’ Frar 1974.Għall-KummissjoniIl-PresidentFrançois-Xavier Ortoli[1] ĠU L 42, 23.2.1970, p. 1.[2] ĠU L 73, 27.3.1972, pp. 115 u 157.[3] ĠU L 202, 6.9.1971, p. 37.[4] ĠU L 73, 27.3.1972, pp. 118, 119 u 158.--------------------------------------------------ANNESSModifikazzjonijiet ta’ l-annessi tad-Direttiva tal-Kunsill tas-26 ta’ Lulju 1971 (71/320/KEE)ANNESS II TEST TA’ L-IBBREJKJAR U R-RENDIMENT TAL-MEZZI TA’ L-IBBREJKJARPunt 1.1.3.4 għandu jaqra:Mingħajr preġudizzju għall-ħtiġiet li jinsabu fil-punt 1.1.4.2 ta’ hawn taħt, it-triq għandha tippossjedi wiċċ li joffri qabda taba.Wara l-punt 1.1.4.1 żid il-punt1.1.4.2. L-imġieba ta’ vetturi fil-kategoriji M1, M2, M3, N1, N2, N3, O3 u O4 fuq wiċċ ta’ triq li għandha qabda mnaqqsa għandha tissodisfa l-ħtiġiet stipulati f’dan l-Appendiċi.Appendiċi (Ara 1.1.4.2)DISTRIBUZZJONI TA’ L-ISFORZ TA’ L-IBBREJKJAR FOST IL-FUSIJIET TAL-VETTURA1. ĦTIĠIET ĠENERALIVetturi tal-kategoriji M1, M2, M3, N1, N2, N3, O3 u O4 li m’humiex mgħammra b’mezz ta’ kontra l-lokkjar tar-roti għandhom jissodisfaw il-kondizzjonijiet ta’ l-Anness preżenti.2. NOTAMENTi = indiċi tal-fus (i = 1, fus ta’ quddiem, i = 2, fus ta’ wara).Pi = reazzjoni normali tal-wiċċ tat-triq fuq il-fus i taħt kondizzjonijiet statiċi.Ni = reazzjoni normali tal-wiċċ tat-triq fuq il-fus i waqt l-ibbrejkjar.Ti = forza eżerċitata fuq il-fus i mill-brejkijiet.fi = Ti/Ni qabda użata mill-fus iJ = deċelerazzjoni tal-vetturag = aċċelerazzjoni tal-gravita = 10 m/s2z = proporzjon ta’ brejkjar tal-vettura J/g [1]P = piż tal-vettura.h = għoli taċ-ċentru ta’ gravita.E = distanza bejn ir-roti.k = koeffiċjent teoretiku ta’ qabda bejn it-tyre u t-triq.Kurvi ta’ qabda użati mill-vettura jfisser kurvi li juru l-qabda użata mill-fus ta’ quddiem u l-fus ta’ wara mpinġijin kontra l-proporzjon ta’ brejkjar tal-vettura fuq il-kundizjonijiet ta’ tagħbija speċifikati.3. ĦTIĠIJIET GĦAL VETTURI BIL-MUTUR3.1. Vetturi b’żewġ fusijiet3.1.1. [2] Taħt il-kondizzjonijiet kollha ta’ tagħbija tal-vettura l-kurva ta’ qabda għar-roti ta’ quddiem għandha tkun fuq dik għar-roti ta’ wara:- għall-proporzjonijiet kollha ta’ ibbrejkjar ta’ bejn 0.15 u 0.8 fil-każ ta’ vetturi tal-kategorija M1;- għal proporzjonijiet ta’ibbrejkjar ta’ bejn 0.15 u 0.30 fil-każ ta’ vetturi ta’ kategoriji oħra, bl- eċċezzjoni ta’ karozzi tal-linja urbani.B’żieda, għall-valuri k ta’ bejn 0.2 u 0.8,+++++ TIFF +++++3.1.2. Il-kondizzjonijiet ta’ hawn fuq għandhom jintlaħqu awtomatikament..3.1.3. Il-pressjoni fir-ras ta’ gganċjar ta’ vettura bil-mutur awtorizzata li tirmonka karru mgħammar bi brejkijiet ta’ l-arja m’għandhiex tkun affettwata mill-ħidma tal-mezzi ta’ regolament tal-pressjoni fuq il-fusijiet tal-vettura ta’ rmonk.3.1.4. Sabiex tiġi verifikata l-ħtieġa tal-punt 3.1.1., il-manifattur għandu jipprovdi l-kurvi ta’ utilizzazzjoni ta’ qabda għall-fusijiet ta’ quddiem u ta’ wara kalkulati bil-formuli:f1 = T1N1 = T1P1 + z hE P | f2 = T2N2 = T2P2 − z hE P |3.1.4.1. Vetturi altru minn tractive units għal semi-karrijiet.Il-graffijiet għandhom jitpinġew għaż-żewġ kondizzjonijiet ta’ tagħbija li ġejjin:- mhux mgħobbijin, f’ordni ta’ ħidma u bix-xufier abbord,- mgħobbijin. Fejn issir dispożizzjoni għal ħafna possibilitajiet ta’ distribuzzjoni tat-tagħbija, dik fejn il-fus ta’ quddiem huwa mgħobbi l-aktar huwa dak li għandu jiġi rigwardat.Il-valuri speċifikati mill manifattur għandhom jittieħdu bħala h.3.1.4.2. Tractive units għal semi-karrijiet.3.1.4.2.1. Solotractive units. Il-graffijiet għandhom jitpinġu għal vettura mhux mgħobbija f’ordni ta’ ħidma bix-xufier abbord u h għandu jittieħed bħala l-valur speċifikat mill-manifattur.3.1.4.2.2. Tractive units mgħobbijin. It-tagħbija dinamika tas-semi karru fuq it-tractive unit għandha tkun rappreżentata minn piż statiku Ps applikat lill-kingpin ta’ gganċjar, ugwali għal:P= Pso1 + 0,45 zfejn Pso jirrapreżenta d-differenza bejn il-piż massimu mgħobbi tat-tractive unit u l-piż mhux tiegħu mhux mgħobbi.għal h il-valur li ġej għandu jkun ikkonsidrat: h =hP+ hPsPfejnho huwa l-valur speċifikat fil-punt 3.1.4.2.1,hs huwa l-għoli tal-pjan ta’ l-igganċjar li fuqu jistrieħ is-semi-karru.Po huwa l-piż tas-solotractive unit mhux mgħobbi,P = Po + Ps.3.2. Vetturi b’aktar minn żewġ fusijietIl-ħtiġiet tal-punt 3.1 għandhom japplikaw lill-vetturi b’aktar minn żewġ fusijiet. Dawn il-ħtiġiet għandhom jiġu kkunsidrati li ntlaħqu, jekk, fil-każ ta’ proporzjonijiet ta’ibbrejkjar bejn 0.15 – 0.30, il-qabda wżata mill-fus ta’ quddiem hija akbar minn dik użata minn ta’ l-anqas wieħed mill-fusijiet ta’ wara.4. ĦTIĠIJIET GĦAL SEMI-KARRIJIET4.1. Il-ħtiġiet li ġejjin għandhom japplikaw lis-semi karrijiet mgħammra bi brejkijiet ta’ arja kumpressata biss.4.2. Is-sistemi ta’ brejkijiet imwaħħla ma’ dawn is-semi-karrijiet għandhom ikunu tali li l-kurva li tirrapreżenta l-proporzjon ta’ brejkjar tal-fusijiet tas-semi karru mpinġijin kontra l-pressjoni fil-linja tas-servizz imkejjel fir-ras ta’ gganċjar fi ħdan l-erja hatched tad-dijagramma mehmuża.4.3. Din il-ħtieġa għandha tiġi sodisfatta l-kondizzjonijiet ta’ tagħbija kollha permessibbli tal-fusijiet tas-semi-karrijiet.5. ĦTIĠIET GĦAL KARRIJIET5.1. Il-ħtiġiet li ġejjin għandhom japplikaw biss għall-karrijiet mgħammra bi brejkijiet ta’ l-arja. M’għandhomx japplikaw għal karrijiet b’fus wieħed u l-anqas għall-karrijiet b’żewġ fusijiet fejn il-firxa tal-fusijiet hija anqas minn 2 metri.5.2. Il-ħtiġijiet imqiegħda fil-punt 3.1 għandhom japplikaw lill-karrijiet b’żewġ fusijiet li m’humiex esklużi bil-ħtiġijiet kontenuti f’ 5.1.5.3. Karrijiet b’aktar minn żewġ fusijiet għandhom ikunu suġġetti għall-ħtiġiet li jinsabu fil-punt 3.2.6. KONDIZZJONIJIET LI GĦANDHOM JIĠU SODISFATTI FIL-KAŻ TA’ ĦSARA FIS-SISTEMA TA’ DISTRIBUZZJONI TAL-BREJKIJIETFejn il-ħtiġiet ta’ dan l-Appendiċi jiġu sodisfatti permezz ta’ xi mezz speċjali (eż, kontrollati b’mod mekkaniku mis-suspensjoni tal-vettura), għandu jkun possibbli fil-każ ta’ ħsara f’dan il-mezz jew il-unit ta’ kontroll tiegħu li titwaqqaf il-vettura taħt il-kondizzjonijiet preskritti għall-ibbrejkjar ta’ emerġenza.7. MARKI7.1. Vetturi, minn barra dawk tal-kategorija M1, li jissodisfaw il-ħtiġiet ta’ dan l-Appendiċi permezz ta’ mezz kontrollat b’mod mekkaniku mis-suspensjoni tal-vettura, għandhom ikunu mmarkati sabiex juru tal-mixi utli tal-mezz bejn il-posizzjonijiet li jikkorrispondu ma’ l-istati tal-vettura meta tkun mgħobbija jew mhux mgħobbija rispettivament.7.2. Fejn il-ħtiġijiet ta’ dan l-Appendiċi jiġu sodisfatti permezz ta’ mezz li jitħaddem b’arja kumpressata, il-vettura għandha tkun immarkata sabiex turi l-valuri ta’ pressjoni fin-naħa ta’ l-iżbokk tal-mezz waqt brejkjar sħiħ tal-vettura taħt kondizzjonijiet sew mgħobbija u sew mhux mgħobbija.7.3. Il-marki msemmija fil-punti 7.1 u 7.2 ta’ hawn fuq għandhom jitwaħħlu f’pożizzjoni li tidher f’mod li ma jitħassarx.8. SPEZZJONI TAL-VETTURAWaqt l-ittestjar ta’ approvazzjoni tat-tip tal-KEE ta’ vettura l-awtorita ta’ spezzjoni teknika għandha tivverifika l-konformità mal-ħtiġijiet li jinsabu fl-Appendiċi preżenti u twettaq xi testijiet oħra li jistgħu jiġu kkunsidrati meħtieġa għal dan il-għan. Ir-rapport dwar it-testijiet addizzjonali għandu jkun mehmuż maċ-ċertifikat ta’ approvazzjoni tat-tip tal-KEE.Diagramma (ara punt 4.2 ta’ l-Appendiċi)+++++ TIFF +++++ANNESS IX: MUDELLTA’ KOMMUNIKAZZJONI DWAR L-APPROVAZZJONI TAT-TIP TAL-KEE TA’ VETTURA FIR-RIGWARD TA’ L-IBBREJKJARWara l-punt 17, il-punti ġodda 17 (a) u 17 (a) 1 li ġejjin għandhom jiżdiedu:17 (a) Distribuzzjoni ta’ l-ibbrejkjar fost il-fusijiet ta’ vettura.17 (a) 1. Il-vettura tissodisfa l-ħtiġijiet li jinsabu fl-Appendiċi? (Ara punt 1.1.4.2.) … iva/le (4).[1] Għal semi-karrijiet, z huwa l-forza ta’ brejkjar diviż bil-piż statiku fuq il-fus(ijiet) tal-karru.[2] Il-ħtieġa għall-punt 3.1.1 m’għandhiex tkun interpretata li teħtieġ livell ta’ effiċjenza għola minn dak stabbilit fl-Anness II.--------------------------------------------------Appendiċi (Ara 1.1.4.2)DISTRIBUZZJONI TA’ L-ISFORZ TA’ L-IBBREJKJAR FOST IL-FUSIJIET TAL-VETTURA1. ĦTIĠIET ĠENERALIVetturi tal-kategoriji M1, M2, M3, N1, N2, N3, O3 u O4 li m’humiex mgħammra b’mezz ta’ kontra l-lokkjar tar-roti għandhom jissodisfaw il-kondizzjonijiet ta’ l-Anness preżenti.2. NOTAMENTi = indiċi tal-fus (i = 1, fus ta’ quddiem, i = 2, fus ta’ wara).Pi = reazzjoni normali tal-wiċċ tat-triq fuq il-fus i taħt kondizzjonijiet statiċi.Ni = reazzjoni normali tal-wiċċ tat-triq fuq il-fus i waqt l-ibbrejkjar.Ti = forza eżerċitata fuq il-fus i mill-brejkijiet.fi = Ti/Ni qabda użata mill-fus iJ = deċelerazzjoni tal-vetturag = aċċelerazzjoni tal-gravita = 10 m/s2z = proporzjon ta’ brejkjar tal-vettura J/g [1]P = piż tal-vettura.h = għoli taċ-ċentru ta’ gravita.E = distanza bejn ir-roti.k = koeffiċjent teoretiku ta’ qabda bejn it-tyre u t-triq.Kurvi ta’ qabda użati mill-vettura jfisser kurvi li juru l-qabda użata mill-fus ta’ quddiem u l-fus ta’ wara mpinġijin kontra l-proporzjon ta’ brejkjar tal-vettura fuq il-kundizjonijiet ta’ tagħbija speċifikati.3. ĦTIĠIJIET GĦAL VETTURI BIL-MUTUR3.1. Vetturi b’żewġ fusijiet3.1.1. [2] Taħt il-kondizzjonijiet kollha ta’ tagħbija tal-vettura l-kurva ta’ qabda għar-roti ta’ quddiem għandha tkun fuq dik għar-roti ta’ wara:- għall-proporzjonijiet kollha ta’ ibbrejkjar ta’ bejn 0.15 u 0.8 fil-każ ta’ vetturi tal-kategorija M1;- għal proporzjonijiet ta’ibbrejkjar ta’ bejn 0.15 u 0.30 fil-każ ta’ vetturi ta’ kategoriji oħra, bl- eċċezzjoni ta’ karozzi tal-linja urbani.B’żieda, għall-valuri k ta’ bejn 0.2 u 0.8,+++++ TIFF +++++3.1.2. Il-kondizzjonijiet ta’ hawn fuq għandhom jintlaħqu awtomatikament..3.1.3. Il-pressjoni fir-ras ta’ gganċjar ta’ vettura bil-mutur awtorizzata li tirmonka karru mgħammar bi brejkijiet ta’ l-arja m’għandhiex tkun affettwata mill-ħidma tal-mezzi ta’ regolament tal-pressjoni fuq il-fusijiet tal-vettura ta’ rmonk.3.1.4. Sabiex tiġi verifikata l-ħtieġa tal-punt 3.1.1., il-manifattur għandu jipprovdi l-kurvi ta’ utilizzazzjoni ta’ qabda għall-fusijiet ta’ quddiem u ta’ wara kalkulati bil-formuli:f1 = T1N1 = T1P1 + z hE P | f2 = T2N2 = T2P2 − z hE P |3.1.4.1. Vetturi altru minn tractive units għal semi-karrijiet.Il-graffijiet għandhom jitpinġew għaż-żewġ kondizzjonijiet ta’ tagħbija li ġejjin:- mhux mgħobbijin, f’ordni ta’ ħidma u bix-xufier abbord,- mgħobbijin. Fejn issir dispożizzjoni għal ħafna possibilitajiet ta’ distribuzzjoni tat-tagħbija, dik fejn il-fus ta’ quddiem huwa mgħobbi l-aktar huwa dak li għandu jiġi rigwardat.Il-valuri speċifikati mill manifattur għandhom jittieħdu bħala h.3.1.4.2. Tractive units għal semi-karrijiet.3.1.4.2.1. Solotractive units. Il-graffijiet għandhom jitpinġu għal vettura mhux mgħobbija f’ordni ta’ ħidma bix-xufier abbord u h għandu jittieħed bħala l-valur speċifikat mill-manifattur.3.1.4.2.2. Tractive units mgħobbijin. It-tagħbija dinamika tas-semi karru fuq it-tractive unit għandha tkun rappreżentata minn piż statiku Ps applikat lill-kingpin ta’ gganċjar, ugwali għal:P= Pso1 + 0,45 zfejn Pso jirrapreżenta d-differenza bejn il-piż massimu mgħobbi tat-tractive unit u l-piż mhux tiegħu mhux mgħobbi.għal h il-valur li ġej għandu jkun ikkonsidrat: h =hP+ hPsPfejnho huwa l-valur speċifikat fil-punt 3.1.4.2.1,hs huwa l-għoli tal-pjan ta’ l-igganċjar li fuqu jistrieħ is-semi-karru.Po huwa l-piż tas-solotractive unit mhux mgħobbi,P = Po + Ps.3.2. Vetturi b’aktar minn żewġ fusijietIl-ħtiġiet tal-punt 3.1 għandhom japplikaw lill-vetturi b’aktar minn żewġ fusijiet. Dawn il-ħtiġiet għandhom jiġu kkunsidrati li ntlaħqu, jekk, fil-każ ta’ proporzjonijiet ta’ibbrejkjar bejn 0.15 – 0.30, il-qabda wżata mill-fus ta’ quddiem hija akbar minn dik użata minn ta’ l-anqas wieħed mill-fusijiet ta’ wara.4. ĦTIĠIJIET GĦAL SEMI-KARRIJIET4.1. Il-ħtiġiet li ġejjin għandhom japplikaw lis-semi karrijiet mgħammra bi brejkijiet ta’ arja kumpressata biss.4.2. Is-sistemi ta’ brejkijiet imwaħħla ma’ dawn is-semi-karrijiet għandhom ikunu tali li l-kurva li tirrapreżenta l-proporzjon ta’ brejkjar tal-fusijiet tas-semi karru mpinġijin kontra l-pressjoni fil-linja tas-servizz imkejjel fir-ras ta’ gganċjar fi ħdan l-erja hatched tad-dijagramma mehmuża.4.3. Din il-ħtieġa għandha tiġi sodisfatta l-kondizzjonijiet ta’ tagħbija kollha permessibbli tal-fusijiet tas-semi-karrijiet.5. ĦTIĠIET GĦAL KARRIJIET5.1. Il-ħtiġiet li ġejjin għandhom japplikaw biss għall-karrijiet mgħammra bi brejkijiet ta’ l-arja. M’għandhomx japplikaw għal karrijiet b’fus wieħed u l-anqas għall-karrijiet b’żewġ fusijiet fejn il-firxa tal-fusijiet hija anqas minn 2 metri.5.2. Il-ħtiġijiet imqiegħda fil-punt 3.1 għandhom japplikaw lill-karrijiet b’żewġ fusijiet li m’humiex esklużi bil-ħtiġijiet kontenuti f’ 5.1.5.3. Karrijiet b’aktar minn żewġ fusijiet għandhom ikunu suġġetti għall-ħtiġiet li jinsabu fil-punt 3.2.6. KONDIZZJONIJIET LI GĦANDHOM JIĠU SODISFATTI FIL-KAŻ TA’ ĦSARA FIS-SISTEMA TA’ DISTRIBUZZJONI TAL-BREJKIJIETFejn il-ħtiġiet ta’ dan l-Appendiċi jiġu sodisfatti permezz ta’ xi mezz speċjali (eż, kontrollati b’mod mekkaniku mis-suspensjoni tal-vettura), għandu jkun possibbli fil-każ ta’ ħsara f’dan il-mezz jew il-unit ta’ kontroll tiegħu li titwaqqaf il-vettura taħt il-kondizzjonijiet preskritti għall-ibbrejkjar ta’ emerġenza.7. MARKI7.1. Vetturi, minn barra dawk tal-kategorija M1, li jissodisfaw il-ħtiġiet ta’ dan l-Appendiċi permezz ta’ mezz kontrollat b’mod mekkaniku mis-suspensjoni tal-vettura, għandhom ikunu mmarkati sabiex juru tal-mixi utli tal-mezz bejn il-posizzjonijiet li jikkorrispondu ma’ l-istati tal-vettura meta tkun mgħobbija jew mhux mgħobbija rispettivament.7.2. Fejn il-ħtiġijiet ta’ dan l-Appendiċi jiġu sodisfatti permezz ta’ mezz li jitħaddem b’arja kumpressata, il-vettura għandha tkun immarkata sabiex turi l-valuri ta’ pressjoni fin-naħa ta’ l-iżbokk tal-mezz waqt brejkjar sħiħ tal-vettura taħt kondizzjonijiet sew mgħobbija u sew mhux mgħobbija.7.3. Il-marki msemmija fil-punti 7.1 u 7.2 ta’ hawn fuq għandhom jitwaħħlu f’pożizzjoni li tidher f’mod li ma jitħassarx.8. SPEZZJONI TAL-VETTURAWaqt l-ittestjar ta’ approvazzjoni tat-tip tal-KEE ta’ vettura l-awtorita ta’ spezzjoni teknika għandha tivverifika l-konformità mal-ħtiġijiet li jinsabu fl-Appendiċi preżenti u twettaq xi testijiet oħra li jistgħu jiġu kkunsidrati meħtieġa għal dan il-għan. Ir-rapport dwar it-testijiet addizzjonali għandu jkun mehmuż maċ-ċertifikat ta’ approvazzjoni tat-tip tal-KEE.Diagramma (ara punt 4.2 ta’ l-Appendiċi)+++++ TIFF +++++[1] Għal semi-karrijiet, z huwa l-forza ta’ brejkjar diviż bil-piż statiku fuq il-fus(ijiet) tal-karru.[2] Il-ħtieġa għall-punt 3.1.1 m’għandhiex tkun interpretata li teħtieġ livell ta’ effiċjenza għola minn dak stabbilit fl-Anness II.--------------------------------------------------


title: Direttiva tal-Kummissjoni 2010/89/UE tas- 6 ta’ Novembru 2010 li temenda d-Direttiva tal-Kunsill 91/414/KEE biex tiġi inkluża l-quinmerac bħala sustanza attiva u li temenda d-Deċiżjoni 2008/934/KE Test b’relevanza għaż-ŻEE

text:
               7.12.2010

               MT

               Il-Ġurnal Uffiċjali tal-Unjoni Ewropea

               L 320/3

         DIRETTIVA TAL-KUMMISSJONI 2010/89/UE
   tas-6 ta’ Novembru 2010
   li temenda d-Direttiva tal-Kunsill 91/414/KEE biex tiġi inkluża l-quinmerac bħala sustanza attiva u li temenda d-Deċiżjoni 2008/934/KE
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq ta’ prodotti għall-protezzjoni tal-pjanti (1), u partikolarment l-Artikolu 6 (1) tagħha,
   Billi:

               (1)

               Ir-Regolamenti tal-Kummissjoni (KE) Nru 451/2000 (2) u 1490/2002 (3) jistipulaw regoli dettaljati għall-implimentazzjoni tat-tielet stadju tal-programm tax-xogħol imsemmi fl-Artikolu 8(2) tad-Direttiva 91/414/KEE u jistabbilixxu lista ta' sustanzi attivi li għandhom jiġu vvalutati, bl-għan tal-inklużjoni possibbli tagħhom fl-Anness I għad-Direttiva 91/414/KEE. Dik il-lista kienet tinkludi l-quinmerac.

               (2)

               Skont l-Artikolu 11e tar-Regolament (KE) Nru 1490/2002 l-applikant irtira s-sostenn tiegħu għall-inklużjoni ta' dik is-sutanza attiva fl-Anness I tad-Direttiva 91/414/KEE fi żmien xahrejn minn meta wasal l-abbozz tar-rapport ta' valutazzjoni. Konsegwentement, dwar in-noninklużjoni tal-quinmerac kienet adottata d-Deċiżjoni tal-Kummissjoni 2008/934/KE tal-5 ta' Diċembru 2008 rigward in-noninklużjoni ta’ ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dawn is-sustanzi (4).

               (3)

               Skont l-Artikolu 6(2) tad-Direttiva 91/414/KEE n-notifikant oriġinali (minn issa ’l quddiem l-applikant) ressaq applikazzjoni ġdida li titlob l-applikazzjoni tal-proċedura aċċellerata, kif previst fl-Artikoli minn 14 sa 19 tar-Regolament tal-Kummissjoni (KE) Nru 33/2008 tas-17 ta’ Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta’ proċedura regolari u aċċellerata għall-valutazzjoni ta’ sustanzi attivi li kienu jagħmlu parti mill-programm ta’ ħidma msemmi fl-Artikolu 8(2) ta’ dik id-Direttiva iżda li ma ġewx inklużi fl-Anness I tagħha (5).

               (4)

               L-applikazzjoni tressqet lir-Renju Unit, li kien maħtur bħala l-Istat Membru relatur bir-Regolament (KE) Nru 451/2000. Il-perjodu ta' żmien għall-proċedura aċċelerata kien osservat. L-ispeċifikazzjoni tas-sustanza attiva u l-użi sostnuti huma l-istess kif kien is-suġġett tad-Deċiżjoni 2008/934/KE. Dik l-applikazzjoni tikkonforma wkoll mal-bqija tar-rekwiżiti proċedurali u sostantivi tal-Artikolu 15 tar-Regolament (KE) Nru 33/2008.

               (5)

               Ir-Renju Unit evalwa d-dejta addizzjonali mressqa mill-applikant u ħejja rapport addizzjonali. Dan ikkomunika dak ir-rapport lill-Awtorità Ewropea dwar is-Sigurtà fl-Ikel (minn issa ’l quddiem “l-Awtorità”) u lill-Kummissjoni fit-18 ta' Ġunju 2009. L-Awtorità kkomunikat ir-rapport addizzjonali lill-Istati Membri l-oħrajn u lill-applikant għal kummenti u għaddiet il-kummenti li waslulha lill-Kummissjoni. Skont l-Artikolu 20(1) tar-Regolament (KE) Nru 33/2008 u, fuq talba tal-Kummissjoni, fis-26 ta' Frar 2010 (6) l-Awtorità ressqet il-konklużjoni tagħha dwar il-quinmerac lill-Kummissjoni. L-abbozz tar-rapport ta' valutazzjoni, ir-rapport addizzjonali u l-konklużjoni tal-Awtorità ġew irriveduti mill-Istati Membri u l-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ffinalizzati fit-28 ta' Ottubru 2010 fil-format tar-rapport ta' reviżjoni tal-Kummissjoni għall-quinmerac.

               (6)

               Mid-diversi eżamijiet li saru ħareġ li l-prodotti għall-ħarsien tal-pjanti li fihom il-quinmerac huma mistennija jissodisfaw, b’mod ġenerali, ir-rekwiżiti stipulati fl-Artikolu 5(1) (a) u (b) tad-Direttiva 91/414/KEE, b’mod partikolari dwar l-użi tagħhom li ġew eżaminati u mniżżla fid-dettall fir-rapport ta’ reviżjoni tal-Kummissjoni. Għaldaqstant, huwa xieraq li l-quinmerac tiġi inkluża fl-Anness I biex jiġi assigurat li, fl-Istati Membri kollha, ikunu jistgħu jingħataw l-awtorizzazzjonijiet tal-prodotti għall-ħarsien tal-pjanti li fihom din is-sustanza skont id-dispożizzjonijiet ta’ dik id-Direttiva.

               (7)

               Bla ħsara għal din il-konklużjoni, huwa xieraq li jinkiseb iktar tagħrif dwar ċerti punti speċifiċi. L-Artikolu 6(1) tad-Direttiva 91/414/KE jistipula li l-inklużjoni ta’ sustanza fl-Anness I tista’ tiġi suġġetta għal xi kundizzjonijiet. Għaldaqstant, huwa f'loku li l-applikant jintalab iressaq informazzjoni addizzjonali li tikkonferma r-riżultati tal-valutazzjoni tar-riskju abbażi tal-aktar għarfien xjentifiku riċenti fir-rigward tal-potenzjal tal-metaboliżmu tal-pjanta li jirriżulta f'fetħa fid-dawra tal-kwinolina, ir-residwi fit-tinwib tal-għelejjel u r-riskju fit-tul għall-ħniex kawża tal-metabolit BH 518-5.

               (8)

               Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I sabiex l-Istati Membri u l-partijiet interessanti jingħataw ċans jippreparaw irwieħhom sabiex jissodisfaw ir-rekwiżiti ġodda li jirriżultaw mill-inklużjoni.

               (9)

               Mingħajr ħsara għall-obbligazzjonijiet stipulati fid-Direttiva 91/414/KEE konsegwenza tal-inklużjoni tas-sustanzi attivi fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet eżistenti ta’ prodotti għall-ħarsien tal-pjanti li fihom il-quinmerac sabiex jaċċertaw li r-rekwiżiti stipulati fid-Direttiva 91/414/KEE, b’mod partikolari fl-Artikolu 13 tagħha u l-kondizzjonijiet rilevanti stipulati fl-Anness I, jiġu sodisfatti. L-Istati Membri għandhom ivarjaw, ibiddlu jew jirtiraw, skont kif ikun xieraq, l-awtorizzazzjonijiet eżistenti, skont id-dispożizzjonijiet tad-Direttiva 91/414/KEE. B'deroga mill-iskadenza msemmija hawn fuq, għandu jiġi pprovdut perjodu itwal għas-sottomissjoni u l-valutazzjoni tad-dossier sħiħ tal-Anness III ta' kull prodott għall-ħarsien tal-pjanti għal kull użu maħsub skont il-prinċipji uniformi stabbiliti fid-Direttiva 91/414/KEE.

               (10)

               L-esperjenza miksuba minn inklużjonijiet preċedenti fl-Anness I tad-Direttiva 91/414/KEE ta’ sustanzi attivi vvalutati fil-qafas tar-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta’ xogħol imsemmi fl-Artikolu 8(2) tad-Direttiva tal-Kunsill 91/414/KEE li jittratta dwar it-tqegħid fis-suq ta’ prodotti għall-protezzjoni tal-pjanti (7) uriet li jistgħu jinħolqu diffikultajiet fl-interpretar tal-obbligi ta’ dawk li għandhom f’idhom awtorizzazzjonijiet eżistenti b’rabta mal-aċċess għad-dejta. Għalhekk, sabiex jiġu evitati iktar diffikultajiet, jidher li huwa meħtieġ li jiġu kkjarifikati d-dmirijiet tal-Istati Membri, speċjalment id-dmir li jivverifikaw li d-detentur ta' awtorizzazzjoni jkollu x'juri li għandu aċċess għal dossier li jissodisfa r-rekwiżiti tal-Anness II ta' din id-Direttiva. Madankollu, din il-kjarifika ma timponix xi obbligi ġodda fuq l-Istati Membri jew dawk li għandhom l-awtorizzazzjonijiet, meta mqabbla mad-direttivi li ġew adottati s'issa u li jemendaw l-Anness I.

               (11)

               Għaldaqstant, huwa xieraq li d-Direttiva 91/414/KEE tiġi emendata skont dan.

               (12)

               Id-Deċiżjoni tal-Kummissjoni 2008/934/KE tal-5 ta' Diċembru 2008 rigward in-noninklużjoni ta’ ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta' awtorizzazzjonijiet għal prodotti għall-ħarsien tal-pjanti li fihom dawn is-sustanzi tipprovdi għan-noninklużjoni tal-quinmerac u l-irtirar ta' awtorizzazzjonijiet għal prodotti għall-ħarsien tal-pjanti li fihom is-sustanza sal-31 ta' Diċembru 2011. Mhuwiex neċessarju li titħassar il-linja li tikkonċerna l-quinmerac fl-Anness ta' dik id-Deċiżjoni.

               (13)

               Huwa għalhekk f'loku li tiġi emendata d-Deċiżjoni 2008/934/KE skont dan.

               (14)

               Il-miżuri pprovduti f’din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ta' din id-Direttiva.
   Artikolu 2
   Il-linja li tikkonċerna lill-quinmerac fl-Anness tad-Deċiżjoni 2008/934/KE titħassar.
   Artikolu 3
   L-Istati Membri għandhom jadottaw u jippubblikaw sa mhux aktar tard mill-31 ta’ Ottubru 2011, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom minnufih jikkomunikaw lill-Kummissjoni t-test ta’ dawk id-dispożizzjonijiet, kif ukoll tabella ta’ korrelazzjoni bejn dawk id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta' Novembru 2011.
   Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
   Artikolu 4
   1.   L-Istati Membri għandhom, b’konformità mad-Direttiva 91/414/KEE u fejn hu meħtieġ, jemendaw jew jirtiraw awtorizzazzjonijiet eżistenti għall-prodotti għall-ħarsien tal-pjanti li fihom il-quinmerac bħala sustanza attiva sal-1 ta’ Novembru 2011.
   Sa dik id-data huma għandhom b’mod partikolari jivverifikaw li l-kundizzjonijiet fl-Anness I tad-Direttiva li jikkonċernaw il-quinmerac jiġu sodisfatti, bl-eċċezzjoni ta’ dawk identifikati fil-parti B tar-referenza li tikkonċerna dik is-sustanza attiva, u li d-detentur tal-awtorizzazzjoni jkollu f’idejh, jew ikollu aċċess għal, dossier li jissodisfa r-rekwiżiti tal-Anness II ta’ dik id-Direttiva skont il-kundizzjonijiet tal-Artikolu 13 ta’ dik id-Direttiva.
   2.   B’deroga mill-paragrafu 1, għal kull prodott awtorizzat għall-ħarsien tal-pjanti li fih il-quinmerac bħala l-unika sustanza attiva jew inkella bħala waħda minn bosta sustanzi attivi li jkunu lkoll elenkati fl-Anness I tad-Direttiva 91/414/KEE sa mhux aktar tard mit-30 ta’ April 2011, l-Istati Membri għandhom jevalwaw mill-ġdid il-prodott skont il-prinċipji uniformi previsti fl-Anness VI tad-Direttiva 91/414/KEE u dan abbażi tad-dossier li jissodisfa r-rekwiżiti tal-Anness III ta’ dik id-Direttiva u billi titqies il-parti B tal-annotazzjoni fl-Anness I ta’ dik id-Direttiva li tikkonċerna l-quinmerac. Fuq il-bażi ta’ dik il-valutazzjoni, għandhom jistabbilixxu jekk il-prodott jissodisfax il-kundizzjonijiet stipulati fl-Artikolu 4(1)(b), (c), (d) u (e) tad-Direttiva 91/414/KEE.
   Wara li jiġi stabbilit dan, l-Istati Membri għandhom:

               (a)

               fil-każ ta’ prodott li jkun fih il-quinmerac bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux iktar tard mit-30 ta’ April 2015; jew

               (b)

               fil-każ ta' prodott li jkun fih il-quinmerac bħala waħda minn diversi sustanzi attivi, fejn meħtieġ, jemendaw jew jirtiraw l-awtorizzazzjoni sat-30 ta' April 2015 jew sad-data ffissata għal emenda jew irtirar ta' din ix-xorta fid-Direttiva jew Direttivi rispettivi li żiedu s-sustanza jew is-sustanzi rilevanti fl-Anness I tad-Direttiva 91/414/KEE, skont liema waħda tkun l-aktar reċenti.

         Artikolu 5
   Din id-Direttiva għandha tidħol fis-seħħ fl-1 ta’ Mejju 2011.
   Artikolu 6
   Din id-Direttiva hi indirizzata lill-Istati Membri.

      Magħmul fi Brussell, is-6 ta’ Novembru 2010.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  ĠU L 55, 29.2.2000, p. 25.

      (3)  ĠU L 224, 21.8.2002, p. 23.

      (4)  ĠU L 333, 11.12.2008, p. 11.

      (5)  ĠU L 15, 18.1.2008, p. 5.

      (6)  L-Awtorità Ewropea dwar is-Sigurtà fl-Ikel; Conclusion on the peer review of the pesticide risk assessment of the active substance quinmerac. EFSA Journal 2010; 8(3):1523. [68 pp.]. doi:10.2903/j.efsa.2010.1523. Disponibbli fuq l-internet: www.efsa.europa.eu

      (7)  ĠU L 366, 15.12.1992, p. 10.

      ANNESS
      L-annotazzjoni li ġejja għandha tiżdied fl-aħħar tat-tabella fl-Anness I tad-Direttiva 91/414/KE.

                     Nru

                     Isem Komuni, Numri ta’ Identifikazzjoni

                     Isem skont l-IUPAC

                     Purità (1)

                     Dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     “316

                     Quinmerac
                     Nru CAS: 90717-03-6

                     Nru CIPAC: 563

                        7-kloro-3-metilkwinolina-8-aċidu karbossiliku

                     ≥ 980 g/kg

                     1 ta’ Mejju 2011

                     30 ta’ April 2021

                     PARTI A
                     L-użu bħala erbiċida biss jista' jiġi awtorizzat.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar il-quinmerac, u b’mod partikolari għandhom jitqiesu l-Appendiċi I u II tiegħu, kif iffinalizzati mill-Kumitat Permanenti dwar il-Katina Alimentari u s-Saħħa tal-Annimali fis-28 ta’ Ottubru 2010.
                     F’din il-valutazzjoni ġenerali l-Istati Membri jridu joqogħdu partikolarment attenti għal dan li ġej:

                                 —

                                 għall-protezzjoni tal-ilma taħt l-art meta s-sustanza attiva tkun applikata f’reġjuni b'ħamrija u/jew kundizzjonijiet klimatiċi vulnerabbli;

                                 —

                                 l-esponiment dijetetiku tal-konsumaturi għar-residwi tal-quinmerac (u l-metaboliti tagħha) fit-tinwib suċċessiv tal-għelejjel

                                 —

                                 ir-riskju għal organiżmi akkwatiċi u r-riskju fit-tul għall-ħniex.

                           Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                     L-Istati Membri kkonċernati għandhom jitolbu li titressaq informazzjoni fir-rigward:

                                 —

                                 tal-potenzjal tal-metaboliżmu tal-pjanta li jirriżulta f'fetħa fid-dawra tal-kwinolina;

                                 —

                                 tar-residwi fit-tinwib tal-għelejjel u r-riskju fit-tul għall-ħniex kawża tal-metabolit BH 518-5.

                           Huma għandhom jiżguraw li l-applikant jipprovdi l-informazzjoni u d-dejta li jikkonfermaw dan lill-Kummissjoni sat-30 ta’ April 2013.”

         (1)  Iżjed dettalji dwar l-identità u l-ispeċifikazzjoni tas-sustanza attiva huma provduti fir-rapport tar-reviżjoni.


title: Direttiva tal-Kummissjoni 2010/25/UE tat- 18 ta’ Marzu 2010 li temenda d-Direttiva tal-Kunsill 91/414/KEE biex tinkludi l-penoxsulam, il-proquinazid u l-ispirodiclofen bħala sustanzi attivi (Test b’relevanza għaż-ŻEE)

text:
               19.3.2010

               MT

               Il-Ġurnal Uffiċjali tal-Unjoni Ewropea

               L 69/11

         DIRETTIVA TAL-KUMMISSJONI 2010/25/UE
   tat-18 ta’ Marzu 2010
   li temenda d-Direttiva tal-Kunsill 91/414/KEE biex tinkludi l-penoxsulam, il-proquinazid u l-ispirodiclofen bħala sustanzi attivi
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u partikolarment l-Artikolu 6(1) tagħha,
   Billi:

               (1)

               Skont l-Artikolu 6(2) tad-Direttiva 91/414/KEE fid-29 ta’ Novembru 2002, l-Italja rċeviet applikazzjoni minn Dow AgroScience għall-inklużjoni tas-sustanza attiva penoxsulam fl-Anness I tad-Direttiva 91/414/KEE. Id-Deċiżjoni tal-Kummissjoni 2004/131/KE (2) kkonfermat li l-fajl kien “komplut” fis-sens li seta’ jitqies li jissodisfa, fil-prinċipju, ir-rekwiżiti tad-dejta u tat-tagħrif tal-Annessi II u III tad-Direttiva 91/414/KEE.

               (2)

               Skont l-Artikolu 6(2) tad-Direttiva 91/414/KEE, ir-Renju Unit irċieva fid-9 ta’ Jannar 2004 applikazzjoni minn DuPont Ltd għall-inklużjoni tas-sustanza attiva proquinazid fl-Anness I tad-Direttiva 91/414/KEE. Id-Deċiżjoni tal-Kummissjoni 2004/686/KE (3) kkonfermat li l-fajl kien “komplut” fis-sens li seta’ jitqies li jissodisfa, fil-prinċipju, ir-rekwiżiti tad-dejta u tat-tagħrif tal-Annessi II u III tad-Direttiva 91/414/KEE.

               (3)

               Skont l-Artikolu 6(2) tad-Direttiva 91/414/KEE, fit-23 ta’ Awwissu 2001 il-Pajjiżi l-Baxxi rċevew applikazzjoni minn Bayer CropScience għall-inklużjoni tas-sustanza attiva spirodiclofen fl-Anness I tad-Direttiva 91/414/KEE. Id-Deċiżjoni tal-Kummissjoni 2002/593/KE (4) kkonfermat li l-fajl kien “komplut” fis-sens li seta’ jitqies li jissodisfa, fil-prinċipju, ir-rekwiżiti tad-dejta u tat-tagħrif tal-Annessi II u III tad-Direttiva 91/414/KEE.

               (4)

               L-effetti ta’ dawn is-sustanzi radjoattivi fuq is-saħħa tal-bniedem u fuq l-ambjent ġew ivvalutati, skont id-dispożizzjonijiet tal-Artikolu 6(2) u (4) tad-Direttiva 91/414/KEE, għall-użu propost mill-applikanti. L-Istati Membri maħtura bħala relaturi bagħtu abbozz ta’ rapport ta’ valutazzjoni fl-10 ta’ Frar 2005 (penoxsulam), fl-14 ta’ Marzu 2006 (proquinazid) u fil-21 ta’ April 2004 (spirodiclofen).

               (5)

               Ir-rapporti ta’ valutazzjoni għaddew minn reviżjoni tal-pari mill-Istati Membri u mill-EFSA fi ħdan il-Valutazzjoni tal-Grupp ta’ Ħidma tagħha u ġew ippreżentati lill-Kummissjoni fil-format tar-Rapporti Xjentifiċi tal-EFSA fil-31 ta’ Awwissu 2009 għall-penoxsulam (5) fit-13 ta’ Ottubru 2009 (6) għall-proquinazid u fis-27 ta’ Lulju 2009 (7) għall-ispirodiclofen. Dawn ir-rapporti u l-abbozzi tar-rapporti ta’ valutazzjoni ġew riveduti mill-Istati Membri u l-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ffinalizzati fit-22 ta’ Jannar 2010 fil-format tar-rapport ta’ reviżjoni tal-Kummissjoni għall-penoxsulam, il-proquinazid u l-ispirodiclofen.

               (6)

               Minn eżamijiet varji li saru jidher li l-prodotti għall-protezzjoni tal-pjanti li fihom is-sustanzi radjoattivi kkonċernati jistgħu jkunu mistennija li jissodisfaw, b’mod ġenerali, ir-rekwiżiti stipulati fl-Artikolu 5(1) (a) u (b) u fl-Artikolu 5(3) tad-Direttiva 91/414/KEE, b’mod partikolari fir-rigward tal-użi li kienu eżaminati u ddettaljati fir-rapport ta’ reviżjoni tal-Kummissjoni. Għaldaqstant huwa xieraq li l-penoxsulam, il-proquinazid u l-ispirodiclofen jiġu inklużi fl-Anness I ta’ dik id-Direttiva, biex jiġi żgurat li fl-Istati Membri kollha l-awtorizzazzjonijiet tal-prodotti għall-ħarsien tal-pjanti li fihom dawn is-sustanzi attivi jistgħu jingħataw skont id-dispożizzjonijiet ta’ dik id-Direttiva.

               (7)

               Bla ħsara għal din il-konklużjoni, huwa xieraq li jinkiseb iktar tagħrif dwar ċerti punti speċifiċi. L-Artikolu 6(1) tad-Direttiva 91/414/KEE jistipula li l-inklużjoni ta’ sustanza fl-Anness I tista’ tkun suġġetta għal xi kundizzjonijiet. Jixraq li, fir-rigward tal-penoxsulam, ikun meħtieġ li n-notifikant jibgħat iktar informazzjoni dwar ir-riskju ‘l barra mill-għalqa għal pjanti akkwatiċi iktar għoljin.

               (8)

               Bla ħsara għall-obbligi definiti mid-Direttiva 91/414/KEE bħala konsegwenza tal-inklużjoni ta’ sustanza attiva fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet provviżorji eżistenti ta’ prodotti għall-ħarsien tal-pjanti li fihom il-penoxsulam, il-proquinazid jew l-ispirodiclofen biex jiżguraw li r-rekwiżiti stipulati mid-Direttiva 91/414/KEE, b’mod partikolari fl-Artikolu 13 tagħha u l-kundizzjonijiet rilevanti stipulati fl-Anness I, jiġu sodisfatti. L-Istati Membri għandhom jittrasformaw l-awtorizzazzjonijiet provviżorji eżistenti f’awtorizzazzjonijiet sħaħ, jemendawhom jew jirtirawhom f’konformità mad-dispożizzjonijiet tad-Direttiva 91/414/KEE. B’deroga mid-data tal-għeluq imsemmija hawn fuq, għandu jingħata perjodu itwal għall-preżentazzjoni u l-valutazzjoni tal-fajl komplut tal-Anness III ta’ kull prodott għall-ħarsien tal-pjanti għal kull użu intenzjonat skont il-prinċipji uniformi stipulati fid-Direttiva 91/414/KEE.

               (9)

               Għaldaqstant huwa xieraq li d-Diretttiva 91/414/KEE tiġi emendata skont dan.

               (10)

               Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ma’ din id-Direttiva.
   Artikolu 2
   1.   L-Istati Membri għandhom jadottaw u jippubblikaw sa mhux iktar tard mill-31 ta’ Jannar 2011 il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Huma għandhom minnufih jikkomunikaw lill-Kummissjoni t-test ta’ dawk id-dispożizzjonijiet, kif ukoll tabella ta’ korrelazzjoni bejn dawk id-dispożizzjonijiet u din id-Direttiva.
   Huma għandhom japplikaw dawk id-dispożizzjonijiet mill-1 ta’ Frar 2011.
   Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   1.   L-Istati Membri għandhom, b’konformità mad-Direttiva 91/414/KEE u fejn meħtieġ, jemendaw jew jirtiraw l-awtorizzazzjonijiet eżistenti għal prodotti għall-protezzjoni tal-pjanti li fihom il-penoxsulam, il-proquinazid jew l-ispirodiclofen bħala sustanza attiva sal-31 ta’ Jannar 2011. Sa dakinhar, huma għandhom jivverifikaw b’mod partikolari li l-kundizzjonijiet fl-Anness I ta’ dik id-Direttiva relatati mal-penoxsulam, il-proquinazid u l-ispirodiclofen ikunu sodisfatti, bl-eċċezzjoni ta’ dawk identifikati fil-parti B tal-annotazzjoni li tikkonċerna s-sustanza attiva, u li d-detentur tal-awtorizzazzjoni għandu, jew għandu aċċess għal fajl li jissodisfa r-rekwiżiti tal-Anness II ta’ dik id-Direttiva skont il-kundizzjonijiet tal-Artikolu 13(2) ta’ dik id-Direttiva.
   2.   B’deroga mill-paragrafu 1, għal kull prodott għall-protezzjoni tal-pjanti awtorizzat li fih il-penoxsulam, il-proquinazid jew l-ispirodiclofen jew bħala l-unika sustanza attiva jew inkella bħala waħda minn bosta sustanzi attivi li jkunu lkoll elenkati fl-Anness I tad-Direttiva 91/414/KEE sa mhux aktar tard mill-31 ta’ Lulju 2010, l-Istati Membri għandhom jirrivalutaw il-prodott skont il-prinċipji uniformi stipulati fl-Anness VI tad-Direttiva 91/414/KEE, fuq il-bażi ta’ fajl li jissodisfa r-rekwiżiti tal-Anness III ta’ dik id-Direttiva u billi titqies il-parti B tal-annotazzjoni fl-Anness I ta’ dik id-Direttiva li tikkonċerna l-penoxsulam, il-proquinazid jew l-ispirodiclofen. Fuq il-bażi ta’ din il-valutazzjoni, huma għandhom jiddeterminaw jekk il-prodott jissodisfax jew le l-kondizzjonijiet stipulati fl-Artikolu 4(1)(b), (c), (d) u (e) tad-Direttiva 91/414/KEE.
   Wara li ssir din id-determinazzjoni l-Istati Membri għandhom:

               (a)

               fil-każ ta prodott li fih il-penoxsulam, il-proquinazid jew l-ispirodiclofen bħala l-unika sustanza attiva, fejn hemm bżonn, jemendaw jew jirtiraw l-awtorizzazzjoni sa mhux aktar tard mill-31 ta’ Jannar 2012; jew

               (b)

               fil-każ ta’ prodott li fih il-penoxsulam, il-proquinazid jew l-ispirodiclofen bħala wieħed minn bosta sustanzi attivi, fejn hemm bżonn, jemendaw jew jirtiraw l-awtorizzazzjoni sal-31 ta’ Jannar 2012 jew sad-data ffissata għal tali emenda jew irtirar fid-Direttiva jew Direttivi rispettivi li żiedu s-sustanza jew sustanzi rilevanti għall-Anness I tad-Direttiva 91/414/KEE, skont liema waħda minnhom tkun l-aktar reċenti.

         Artikolu 4
   Din id-Direttiva għandha tidħol fis-seħħ fl-1 ta’ Awwissu 2010.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, it-18 ta’ Marzu 2010.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  ĠU L 37, 10.2.2004, p. 34.

      (3)  OJ L 313, 12.10.2004, p. 21.

      (4)  ĠU L 192, 11.7.2002, p. 60.

      (5)  Ir-Rapport Xjentifiku tal-EFSA (2009) 343, 1-90, Konklużjoni rigward ir-reviżjoni tal-pari tal-valutazzjoni tar-riskju tal-pestiċidi tas-sustanza attiva penoxsulam (finalizzat: il-31 ta’ Awwissu 2009).

      (6)  Ir-Rapport Xjentifiku tal-EFSA (2009) 7(10):1350, 1-135, Konklużjoni rigward ir-reviżjoni tal-pari tal-valutazzjoni tar-riskju tal-pestiċidi tas-sustanza attiva proquinazid (iffinalizzat: it-13 ta’ Ottubru 2009).

      (7)  Ir-Rapport Xjentifiku tal-EFSA (2009) 339, 1-86, Konklużjoni rigward ir-reviżjoni tal-pari tal-valutazzjoni tar-riskju tal-pestiċidi tas-sustanza attiva spirodiclofen (iffinalizzat: is-27 ta’ Lulju 2009).

      ANNESS
      Fl-Anness I tad-Direttiva 91/414/KEE, ir-ringieli li ġejjin huma miżjuda fl-aħħar tat-tabella:

                     Nru

                     Isem Komuni, Numri ta’ Identifikazzjoni

                     Isem tal-IUPAC

                     Purità (1)

                     Dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     “306

                     Penoxsulam
                     CAS Nru 219714-96-2
                     CIPAC Nru 758

                        3-(2,2-difluoroethoxy)-N-(5,8-dimethoxy[1,2,4]triazolo[1,5-c]pyrimidin-2-yl)-α,α,α-trifluorotoluene-2-sulfonamide

                     > 980 g/kg
                     L-impurità
                     Bis-CHYMP
                     2-chloro-4-[2-(2-chloro-5-methoxy-4-pyrimidinyl)hydrazino]-5-methoxypyrimidine ma jridux jaqbżu ż-0.1 g/kg fil-materjal tekniku

                     fl-1 ta’ Awwissu 2010.

                     fil-31 ta’ Lulju 2020.

                     PARTI A
                     L-użi bħala erbiċida biss jistgħu jiġu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar il-penoxsulam, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-22 ta’ Jannar 2010.
                     F’din il-valutazzjoni globali, l-Istati Membri jridu jagħtu attenzjoni partikolari għall-:

                                 —

                                 ħarsien ta’ organiżmi akkwatiċi,

                                 —

                                 espożizzjoni djetetika tal-konsumaturi għar-residwi tal-metabolit BSCTA f’uċuħ tar-raba’ rotazzjonali suċċessivi,

                                 —

                                 għall-protezzjoni tal-ilma ta’ taħt l-art, meta s-sustanza attiva tkun applikata f’reġjuni b’ħamrija u/jew kundizzjonijiet ta’ klima vulnerabbli.

                           Il-kundizzjonijiet tal-awtorizzazzjoni għandhom jinkludu miżuri li jnaqqsu r-riskju, fejn ikun xieraq.
                     L-Istati Membri kkonċernati għandhom jiżguraw li n-notifikant jippreżenta lill-Kummissjoni b’aktar informazzjoni biex jiġi indirizzat ir-riskju barra mill-għalqa għall-pjanti akkwatiċi aktar għoljin. Għandhom jiżguraw li n-notifikant jipprovdi lill-Kummissjoni b’din l-informazzjoni sal-31 ta’ Lulju 2012.
                     L-Istati Membri Relaturi għandhom jinfurmaw lill-Kummissjoni skont l-Artikolu 13(5) bl-ispeċifikazzjoni tal-materjal tekniku kif immanifatturat kummerċjalment.

                     307

                     Proquinazid
                     CAS Nru 189278-12-4
                     CIPAC Nru 764

                        6-iodo-2-propoxy-3-propylquinazolin-4(3H)-one

                     > 950 g/kg

                     fl-1 ta’ Awwissu 2010.

                     fil-31 ta’ Lulju 2020.

                     PARTI A
                     L-użi bħala funġiċida biss jistgħu jiġu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar il-proquinazid, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-22 ta’ Jannar 2010.
                     F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 għar-riskju fit-tul lill-għasafar li jieklu l-ħanex għall-użi fid-dwieli,

                                 —

                                 għar-riskju lill-organiżmi akkwatiċi,

                                 —

                                 għall-espożizzjoni dijetetika tal-konsumaturi għar-residwi ta’ proquinazid fil-prodotti li joriġinaw mill-annimali u mill-uċuħ tar-raba’ rotazzjonali suċċessivi,

                                 —

                                 għas-sigurtà tal-operatur.

                           Il-kundizzjonijiet tal-awtorizzazzjoni għandhom jinkludu miżuri li jnaqqsu r-riskju, fejn ikun xieraq.
                     L-Istati Membri Relaturi għandhom jinfurmaw lill-Kummissjoni skont l-Artikolu 13(5) bl-ispeċifikazzjoni tal-materjal tekniku kif immanifatturat kummerċjalment.

                     308

                     Spirodiclofen
                     CAS Nru 148477-71-8
                     CIPAC Nru 737

                        3-(2,4-dichlorophenyl)-2-oxo-1-oxaspiro[4.5]dec-3-en-4-yl 2,2-dimethylbutyrate

                     > 965 g/kg
                     L-impuritajiet li ġejjin ma għandhomx jeċċedu ċertu ammont fil-materjal tekniku:
                     3-(2,4-dichlorophenyl)-4-hydroxy-1-oxaspiro[4.5]dec-3-en-2-one (BAJ-2740 enol): ≤ 6 g/kg
                     N,N-dimethylacetamide: ≤ 4 g/kg

                     fl-1 ta’ Awwissu 2010.

                     fil-31 ta’ Lulju 2020.

                     PARTI A
                     L-użi bħala akariċidi u insettiċidi biss jistgħu jiġu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar l-ispirodiclofen, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-22 ta’ Jannar 2010.
                     F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 għar-riskju fit-tul lill-organiżmi akkwatiċi,

                                 —

                                 għas-sigurtà tal-operatur,

                                 —

                                 għar-riskju lid-duqqajs tan-naħal.

                           Il-kundizzjonijiet tal-awtorizzazzjoni għandhom jinkludu miżuri li jnaqqsu r-riskju, fejn xieraq.”

         (1)  Aktar dettalji dwar l-identità u l-ispeċifikazzjoni ta’ sustanzi attivi huma pprovduti fir-rapport ta’ reviżjoni.


title: Id-Direttiva tal-Kunsill tas-7 ta’ Marzu 1985 dwar l-istandards ta’ kwalità tà l-arja għan-nitroġenu dijossidu

text:
Avviż Legali Importanti

|

31985L0203

Official Journal L 087 , 27/03/1985 P. 0001 - 0007 Spanish special edition: Chapter 15 Volume 5 P. 0133  Portuguese special edition Chapter 15 Volume 5 P. 0133  Finnish special edition: Chapter 15 Volume 6 P. 0213  Swedish special edition: Chapter 15 Volume 6 P. 0213

		Id-Direttiva tal-Kunsilltas-7 ta’ Marzu 1985dwar l-istandards ta’ kwalità tà l-arja għan-nitroġenu dijossidu(85/203/KEE)IL-KUNSILL TAL-KOMUNITÀ EWROPEA,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 100 u 235,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi l-programmi ta’ azzjoni tal-Komunità Ewropea dwar l-ambjent ta’ l-1973 [4], 1977 [5] u 1982 [6] jistabbilixxu li għandha tingħata prijorità lil miżuri kontra n-nitroġenu dijossidu minħabba l-periklu tiegħu, u wara li ġie kkunsidrat l-istat preżenti ta’ għarfien ta’ l-effetti li dan ikollu fuq is-saħħa tal-bniedem u l-ambjent;Billi informazzjoni teknika u xjentifika suffiċjenti ma hawnx biex il-Kunsill ikun jista’ jistabbilixxi standards għall-ambjent b’mod ġenerali, u billi l-adozzjoni ta’ valuri ta’ limitu għall-protezzjoni tas-saħħa tal-bniedem huma ta’ għajnuna wkoll fil-protezzjoni ta’ l-ambjent;Billi kwalunkwe diskrepanza bejn id-disposizzjonijiet li huma diġà fis-seħħ jew li għadhom qed jiġu mfassla fid-diversi Stati Membri fejn hu konċernat in-nitroġenu dijossidu fl-arja jistgħu jwasslu għal kondizzjonijiet disparattivi ta’ kompetizzjoni u bħala konsegwenza jistgħu jaffettwaw direttament it-tħaddim tas-suq komuni; billi, għalhekk, it-tqarrib tal-liġijiet stipulati fl-Artikolu 100 tat-Trattat għandu jitwettaq f’dan il-qasam;Billi waħda mill-ħidmiet bażiċi tal-Komunità hija li tippromwovi fil-Komunità kollha żvilupp armonizzat ta’ attivitajiet ekonomiċi u espansjoni kontinwa u bilanċjata, li ma tistax isseħħ jekk ma jkunx hemm ħidma qawwija kontra t-tniġġiż u l-problemi li jġib miegħu jew żvilupp fil-kwalità ta’ ħajja u l-protezzjoni ta’ l-ambjent; billi, it-Trattat ma jipprovdix il-poteri neċessarji, għandu jsir rikors għall-Artikolu 235 tat-Trattat;Billi, bil-għan li jiġu protetti b’mod partikolari s-saħħa tal-bniedem u l-ambjent, huwa meħtieġ li jiġi stabbilit valur ta’ limitu għan-nitroġenu dijossidu li ma għandux jiġi maqbuż fit-territorju ta’ l-Istati Membri matul perjodi speċifiċi, u billi dan il-valur għandu jkun ibbażat fuq ir-riżultati ta’ xogħol li jkun twettaq għall-Organizzazzjoni tas-Saħħa Dinjija (WHO), b’mod partikolari fejn tikkonċerna r-relazzjoni ta’ bejn id-doża/l-effett stabbilit għal dan it-tip ta’ tniġġiż;Billi, minkejja l-miżuri meħuda, jista’ ma jkunx possibbli li jkun hemm konformità mal-valuri ta’ limitu f’ċerti żoni; billi l-Istati Membri jistgħu jingħataw derogi temporanji fuq kondizzjoni li dawn jgħaddu lill-Kummissjoni pjani dwar it-tisħiħ gradwali tal-kwalità ta’ l-arja f’dawn iż-żoni;Billi huwa mistenni li l-Kunsill ser jistabbilixxi fi żmien qasir att legali ieħor biex l-Istati Membri jkunu jistgħu jimponu, b’mod sinifikanti, valuri ta’ limitu aktar baxxi għall-gassijiet ta’ l-ispurgar li joħorġu minn vetturi bil-magna;Billi l-miżuri meħuda f’konformità ma’ din id-Direttiva għandhom ikunu ekonomikament possibbli u kompatibbli ma’ żvilupp bilanċjat;Billi n-nitroġenu dijossidu huwa wkoll minn ta’ l-ewwel fil-formazzjoni ta’ ossidanti fotokemikali li jistgħu jkunu ta’ ħsara għall-bniedem u l-ambjent, u billi azzjoni ta’ prevenzjoni tista’ tgħin biex tnaqqas il-formazzjoni ta’ dawn;Billi huwa meħtieġ li jitwaqqfu stazzjonijiet ta’ kejl biex jissorveljaw il-konformità mal-valur ta’ limitu għan-nitroġenu dijossidu, u billi huwa meħtieġ li dawn l-istazzjonijiet ikejlu wkoll l-ossidu nitriku li huwa sors intermedju fil-formazzjoni ta’ nitroġenu dijossidu;Billi, minħabba l-eżistenza ta’ metodi differenti ta’ analiżi fl-Istati Membri, huwa neċessarju li jitħalla isir, taħt ċertu kondizzjonijiet, l-użu ta’ metodi ta’ analiżi oħra minbarra l-metodu ta’ referenza stabbilit f’din id-Direttiva;Billi, minbarra dan il-valur ta’ limitu, huwa meħtieġ li jkunu pprovduti valuri ta’ gwida biex itejbu l-protezzjoni tas-saħħa tal-bniedem u biex jikkontribwixxu għall-protezzjoni fit-tul tal-ambjent;Billi fil-futur jistgħu jkunu meħtieġa tibdiliet fil-metodu ta’ referenza ta’ analiżi msemmi f’din id-Direttiva fid-dawl tal-progress xjentifiku u tekniku f’dan il-qasam; billi, biex tiġi ffaċilitata l-implimentazzjoni tax-xogħol għal dan l-iskop, għandha tiġi stabbilita proċedura biex twaqqaf koperazzjoni mill-qrib bejn l-Istati Membri u l-Kummissjoni fi ħdan il-Kumitat dwar l-Adattament għal Progress Xjentifiku u Tekniku,ADOTTA DIN ID-DIRETTIVA:Artikolu 11. L-għan ta’ din id-Direttiva huwa li:- tiffissa valur ta’ limitu (L-Anness I) għan-nitroġenu dijossidu fl-atmosfera speċifikament biex jipproteġi lill-bnedmin mill-effetti ta’ nitroġenu dijossidu fl-ambjent,- tistabbilixxi valuri ta’ gwida (L-Anness II) għan-nitroġenu dijossidu fl-atmosfera biex itejjeb il-protezzjoni tas-saħħa tal-bniedem u jgħin fil-protezzjoni fit-tul tal-ambjent.2. Din id-Direttiva ma tapplikax għall-esponiment fuq il-post tax-xogħol jew ġewwa l-bini.Artikolu 2Għall-għanijiet ta’ din id-Direttiva:- "valur ta’ limitu" ifisser il-konċentrazzjoni ta’ nitroġenu dijossidu hekk kif stipulat fit-tabella fl-Anness I li ma għandux jiġi maqbuż fit-territorju kollu ta’ l-Istati Membri matul perjodi speċifiċi u taħt il-kondizzjonijiet stabbiliti fl-Artikolu li jmiss,- "valuri ta’ gwida" ifisser il-konċentrazzjonijiet ta’ nitroġenu dijossidu, hekk kif mogħtija fl-Anness II, ikkunsidrati fuq perjodi speċifiċi u maħsuba minn qabel, b’mod partikolari, biex iservu bħala punt ta’ referenza għat-twaqqif ta’ skemi speċifiċi f’żoni determinati mill-Istati Membri.Artikolu 31. L-Istati Membri għandhom jieħdu l-miżuri neċessarji biex jiġi żgurat li mill-1 ta’ Lulju 1987 il-konċentrazzjonijiet ta’ nitroġenu dijossidu fl-atmosfera li jkunu tkejlu f’konformità ma’ l-Anness III ma jeċċedux il-valur ta’ limitu kif stipulat fl-Anness I.2. Iżda, meta f’ċirkostanzi partikolari l-konċentrazzjonijiet ta’ nitroġenu dijossidu fl-atmosfera f’ċertu żoni x’aktarx, minkejja l-miżuri li jkunu ttieħdu, ikunu jeċċedu l-valur ta’ limitu stabbilit fl-Anness I wara l-1 ta’ Lulju 1987, l-Istati Membri konċernati għandhom jinformaw lill-Kummissjoni dwar dan qabel l-1 ta’ Lulju 1987.Dan għandu jgħaddi lill-Kummissjoni l-pjanijiet għall-iżvilupp gradwali tal-kwalità ta’ l-arja f’dawn iż-żoni mill-aktar fis. Dawn il-pjanijiet, imfassla fuq il-bażi ta’ informazzjoni relevanti fuq in-natura, l-oriġini u l-iżvilupp ta’ dan it-tniġġiż, għandhom jiddeskrivu, partikolarment, il-miżuri li jkunu ttieħdu jew ser jittieħdu u l-proċeduri implimentati jew li ser ikunu implimentati mill-Istat Membru konċernat. Dawn il-miżuri u proċeduri għandu jkollhom l-għan li jnaqqsu l-konċentrazzjonijiet ta’ nitroġenu dijossidu fl-atmosfera f’dawn iż-żoni għal valuri li ma jeċċedux il-valur ta’ limitu stipulat fl-Anness I mill-aktar fis u mhux aktar tard mill-1 ta’ Jannar 1994.Artikolu 41. Fiż-żoni li fihom l-Istat Membru konċernat jikkonsidra li jkun meħtieġ li jillimita jew jipprevjeni żieda antiċipata fit-tniġġiż ikkawżat min-nitroġenu dijossidu minħabba l-iżvilupp urban jew industrijali b’mod partikolari, dan jista’ jiffissa valuri li jkunu aktar baxxi mill-valur ta’ limitu stabbilit fl-Anness I.2. F’żoni li fihom l-Istat Membru konċernat jikkonsidra l-ħtieġa ta’ protezzjoni ambjentali speċjali, dan jista’ jiffissa valuri li jkunu ġeneralment aktar baxxi mill-valuri ta’ gwida stabbiliti fl-Anness II.Artikolu 5L-Istati Membri jistgħu, fi kwalunkwe ħin, jiffissaw valuri aktar stretti minn dawk stabbiliti f’din id-Direttiva.Artikolu 6L-Istati Membri għandhom jistabbilixxu stazzjonijiet ta’ kejl biex ifornu d-data meħtieġa għall-applikazzjoni ta’ din id-Direttiva f’konformità ma’ l-ispeċifikazzjonijiet stabbiliti fl-Anness III, b’mod speċjali fiż-żoni fejn il-valur ta’ limitu jkun maqbuż jew il-probabbiltà hija li jkun maqbuż u fiż-żoni msemmija fl-Artikolu 4.Dawn l-istazzjonijiet jistgħu jkejlu wkoll il-konċentrazzjonijiet ta’ ossidu nitriku.Artikolu 71. Mill-1 ta’ Lulju 1987 l-Istati Membri għandhom jinformaw lill-Kummissjoni, mhux aktar tard minn sitt xhur wara t-tmiem (31 ta’ Diċembru) tal-perjodu ta’ referenza annwali, dwar id-drabi li fihom il-valur ta’ limitu fl-Anness I ikun maqbuż u dwar il-konċentrazzjonijiet li jkunu ġew reġistrati.2. L-Istati Membri għandhom ukoll javżaw lill-Kummissjoni, mhux aktar tard minn sena wara t-tmiem tal-perjodu ta’ referenza annwali, dwar ir-raġunijiet għalfejn il-valur ta’ limitu jkun inqabeż u dwar il-miżuri li jkunu ttieħdu.3. Barraminhekk, l-Istati Membri għandhom jinformaw lill-Kummissjoni, fuq talba tagħha stess, dwar:- il-konċentrazzjonijiet li huma jkunu kejlu,- il-valuri ta’ limitu, skadenzi ta’ żmien u orarji li huma jkunu stabbilew,- xi miżuri addattati li huma jkunu ħadu,li jikkonċernaw iż-żoni stipulati fl-Artikolu 4(1) u (2).Din l-informazzjoni għandha tkun ukoll disponibbli għall-pubbliku.Artikolu 8Il-Kummissjoni għandha tippubblika perjodikament rapport qasir dwar l-applikazzjoni ta’ din id-Direttiva.Artikolu 9L-applikazzjoni tal-miżuri meħuda skond din id-Direttiva ma għandhiex twassal għal deterjorazzjoni sinifikanti fil-kwalità ta’ l-arja fiż-żoni, ’il barra miż-żoni urbani, fejn il-livell ta’ tniġġiż ikkawżat min-nitroġenu dijossidu meta tkun implimentata din id-Direttiva, ikun baxx ħdejn il-valur ta’ limitu stabbilit fl-Anness I.Artikolu 10Meta japplikaw din id-Direttiva, l-Istati Membri għandhom jużaw:- jew il-metodu ta’ referenza ta’ analiżi stipulat fl-Anness IV,- jew kwalunkwe metodu ieħor ta’ analiżi li l-Kummissjoni tkun ikkunsidrat bħala ekwivalenti għal metodu ta’ referenza.Artikolu 111. Fejn Stat Membru jkollu l-ħsieb li jiffissa, f’reġjun qrib il-fruntiera ta’ Stat Membru jew aktar, valuri għal konċentrazzjonijiet ta’ nitroġenu dijossidu fl-atmosfera f’konformità ma’ l-Artikolu 4(1) u (2), dan għandu jikkonsulta minn qabel ma’ l-Istati Membri konċernati. Il-Kummissjoni għandha tkun informata dwar dan u tista’ wkoll tieħu sehem f’dawn il-konsultazzjonijiet.2. Fejn il-valur ta’ limitu stipulat fl-Anness I jew il-valuri msemmija fl-Artikolu 4(1) u (2) - sakemm il-valuri ta’ l-aħħar kellhom ikunu s-suġġett ta’ konsultazzjonijiet f’konformità mal-paragrafu 1 - huma jew x’aktarx ikunu maqbuża wara tniġġiż sinifikanti li joriġina jew jista’ joriġina fi Stat Membru ieħor, l-Istati Membri konċernati għandhom iżommu konsultazzjonijiet bil-għan li jsibu soluzzjoni għas-sitwazzjoni. Il-Kummissjoni għandha tiġi nformata dwar dan u tista’ tieħu sehem f’dawn il-konsultazzjonijiet.Artikolu 12L-emendi meħtieġa biex ikunu adattati l-ispeċifikazzjonijiet fl-Anness IV għall-progress tekniku għandhom ikunu adottati f’konformità mal-proċedura stipulata fl-Artikolu 14. Dawn l-emendi ma għandhomx ikunu tali li jibdlu, direttament jew indirettament, il-valur ta’ limitu stabbilit fl-Anness I.Artikolu 131. Għall-għanijiet ta’ l-Artikolu 12, għandu jitwaqqaf Kumitat dwar l-Addattament ta’ din id-Direttiva għall-Progress Xjentifiku u Tekniku, hawnhekk iżjed ’il quddiem imsejjaħ "il-Kumitat". Dan għandu jkun kompost minn rappreżentanti ta’ l-Istati Membri, b’rappreżentant mill-Kummissjoni jservi bħala President.2. Il-Kumitat innifsu għandu jfassal ir-regoli ta’ proċedura.Artikolu 141. Fejn għandha tkun segwita l-proċedura stabbilita f’dan l-Artikolu, it-temi għandhom jiġu referuti lill-Kumitat mill-President tiegħu, jew fuq l-inizjattiva personali tiegħu jew fuq talba tar-rappreżentant ta’ Stat Membru.2. Ir-rappreżentant tal-Kummissjoni għandu jissottometti abbozz tal-miżuri li għandhom jittieħdu lill-Kumitat. Il-Kumitat għandu jagħti l-opinjoni tiegħu fuq l-abbozz f’perjodu stabbilit mill-President wara li tkun ġiet ikkunsidrata l-urġenza tal-materja. Id-deċiżjonijiet għandhom jittieħdu b’maġġoranza ta’ 45 vot, bis-saħħa tal-voti ta’ l-Istati Membri tkun trattata kif hemm provdut fl-Artikolu 148(2) tat-Trattat. Il-President ma jivvutax.3. Il-Kummissjoni għandha tadotta l-miżuri proposti jekk dawn ikunu konsistenti ma’ l-opinjoni tal-Kumitat.Fejn il-miżuri proposti ma jkunux konsistenti ma’ l-opinjoni tal-Kumitat, jew jekk ma tkun ittieħdet ebda deċiżjoni, il-Kummissjoni għandha mingħajr dewmien tissottometti lill-Kunsill proposta fuq il-miżuri li għandhom jittieħdu. Il-Kunsill jiddeċiedi permezz ta’ maġġoranza kwalifikata.Jekk il-Kunsill, fi żmien tliet xhur minn meta l-proposta tkun ġiet sottomessa lilu, ma jkun ħa ebda azzjoni, il-miżuri proposti għandhom ikunu adottati mill-Kummissjoni.Artikolu 151. L-Istati Membri għandhom iġibu fis-seħħ il-liġijiet, ir-regoli u d-disposizzjonijiet amministrattivi meħtieġa biex iħarsu din id-Direttiva sa mhux aktar tard mill-1 ta’ Jannar 1987 u dlonk għandhom jinformaw lill-Kummissjoni dwar dan.2. L-Istati Membri għandhom jikkomunikaw lill-Kummissjoni t-testi tad-disposizzjonijiet tal-liġi nazzjonali li huma jadottaw fil-qasam li jaqa’ taħt din id-Direttiva.Artikolu 16Din id-Direttiva hija indirizzata lill-Istati Membri.Magħmul fi Brussel, fis-7 ta’ Marzu 1985.Għall-KunsillIl-PresidentA. Biondi[1] ĠU C 258, tas-27.9.1983, pġ. 3.[2] ĠU C 337, tas-17.12.1984, pġ. 434.[3] ĠU C 206, tas-6.8.1984, pġ. 1.[4] ĠU C 112, ta’ l-20.12.1973, pġ. 1.[5] ĠU C 139, tat-13.6.1977, pġ. 1.[6] ĠU C 46, tas-17.2.1983, pġ. 1.--------------------------------------------------ANNESS IVALUR TA’ LIMITU GĦAL NITROĠENU DIJOSSIDU(Il-limitu ta’ valur għandu jkun espress f’μg/m3. Il-volum għandu jkun iffissat għal dawn il-kondizzjonijiet ta’ temperatura u pressjoni: 293o K u 101,3 kPa)Perjodu ta’ referenza | Valur ta’ limitu għal nitroġenu dijossidu |Sena | 200 |It-98 perċentwal statistiku ikkalkulat mill-valuri medji għal kull siegħa, jew għal kull perjodu anqas minn siegħa, li jkunu ġew reġistrati matul is-sena |--------------------------------------------------ANNESS IIVALURI TA’ GWIDA GĦAL NITROĠENU DIJOSSIDU(Il-limitu ta’ valur għandu jkun espress f’μg/m3. Il-volum għandu jkun iffissat għal dawn il-kondizzjonijiet ta’ temperatura u pressjoni: 293o K u 101,3 kPa)Perjodu ta’ referenza | Valuri ta’ gwida għal nitroġenu dijossidu |Sena | 50 |Il-50 perċentwal statistiku kkalkulat mill-valuri medji għal kull siegħa, jew għal kull perjodu anqas minn siegħa, li jkunu ġew reġistrati matul is-sena |135 |It-98 perċentwal statistiku kkalkulat mill-valuri medji għal kull siegħa, jew għal kull perjodu anqas minn siegħa, li jkunu ġew reġistrati matul is-sena |Il-formula mogħtija fin-nota f’qiegħ il-paġna (2) ta’ l-Anness I għandha tintuża fil-kalkulazzjoni ta’ dawn il-perċentwali statistiċi, il-valur q ikun 0,50 għall-50 perċentwal statistiku u 0,98 għat-98 perċentwal statistiku.--------------------------------------------------ANNESS IIISORVELJANZA TAL-KONĊENTRAZZJONI TA’ NITROĠENU DIJOSSIDU1. L-għan li jitkejlu l-konċentrazzjonijiet ta’ NO2 fl-ambjent huwa biex issir stima, kemm jista’ jkun preċiża, tar-riskju individwali ta’ l-esponiment għal valuri akbar minn dak stabbilit bħala l-valur ta’ limitu; għalhekk għandhom jintgħażlu punti ta’ kejl mill-Istati Membri kull fejn ikun possibbli minn fost dawk is-siti fejn x’aktarx ir-riskju jkun l-akbar.Hemm bżonn li jiġu kunsidrati żewġ każijiet separati:1.1. żoni li huma affettwati ħafna bit-tniġġiż minħabba vetturi bil-magna, u għalhekk għandhom ikunu limitati għal viċinanzi ta’ toroq li minnhom jgħaddi ammont kbir ta’ traffiku;1.2. żoni aktar estensivi li fihom l-emissjonijiet minn sorsi fissi ukoll jikkontribwixxu b’mod sinifikanti għat-tniġġiż.2. Fil-każ ta’ 1.1, il-postijiet tal-kejl għandhom jintgħażlu biex:- ikopru eżempji tat-tipi prinċipali ta’ żoni affettwati ħafna mit-tniġġiż minħabba vettur bil-magna, partikolarment it-toroq tat-tip "canyon" li minnhom jgħaddi ammont kbir ta’ traffiku u sistemi ta’ toroq ewlenin,- ikunu, kemm jista’ jkun possibbli, dawk li fihom il-konċentrazzjonijiet ta’ NO2, hekk kif speċifikat fil-paragrafu 1, x’aktarx fost l-ogħla.3. In-numru ta’ stazzjonijiet li għandhom jitwaqqfu għaż-żoni kif stabbiliti fil-paragrafu 1.2 għandhom jirriflettu:- il-limiti taż-żona mniġġża,- id-distribuzzjoni irregolari tat-tniġġiż f’siti differenti.L-għażla tas-sit ma għandhiex teskludi toroq tat-tip "canyon" li minnhom jgħaddi ammont kbir ta’ traffiku hekk kif deskritt fil-paragrafu 2, jekk ikun hemm periklu li l-valur ta’ limitu jinqabeż minħabba tniġġiż sostanzjali kawżat minn sorsi fissi ta’ kombustjoni.4. Il-qari finali tat-tagħmir għandu jkun maħdum b’tali mod li medja ta’ siegħa jew ta’ anqas minn siegħa tkun tista’ tiġi kalkulata f’konformità mad-disposizzjonijiet ta’ l-Anness I. Biex ikun possibbli li jsiru verifiki, id -data għandha tinżamm fejn:- il-valur ta’ limitu ma jkunx inqabeż, sa ma joħroġ ir-rapport perjodiku tal-Kummissjoni li jmiss kif hemm ipprovdut fl-Artikolu 8,- il-valur ta’ limitu jkun inqabeż, sakemm il-miżuri stipulati fl-Artikolu 3 jkunu ttieħdu.--------------------------------------------------ANNESS IVMETODU TA’ REFERENZA TA’ ANALIŻI LI GĦANDU JINTUŻA GĦALL-GĦANIJIET TA’ DIN ID-DIRETTIVAIl-metodu ta’ referenza ta’ analiżi użat biex jistabbilixxi n-nitroġenu ossidu huwa dak li bl-Ingliż huwa magħruf bħala "chemiluminescence method" deskritt fil-grad ta’ kwalità tal-Organizzazzjoni Internazzjonali dwar il-Gradi ta’ Kwalità (ISO) DIS 7996.Għal dawn il-metodi l-verżjonijiet b’lingwi differenti pubblikati mill-ISO u l-verżjonijiet l-oħra attestati mill-Kummissjoni bħala li huma f’konformità magħhom għandhom ikunu kkunsidrati bħala awtentiċi.Fl-użu ta’ dawn il-metodi ta’ kejl, għandhom jiġu kunsidrati dawn il-punti li ġejjin:1. Il-post fejn jittieħed il-kampjun għandu jkun f’distanza ta’ mill-anqas 0,5 m mill-bini biex jitneħħa kwalunkwe effett ta’ protezzjoni.2. Is-sistema li tintuża biex biha jinġabru l-kampjuni (pajpijiet u l-partijiet l-oħra) għandha tkunu magħmula minn materjal li ma jkunx jista’ jiċċaqlaq (eż. ħġieġ, PTFE, azzar) u waħda li ma tkunx tista’ tbiddel il-konċentrazzjoni ta’ NO2.3. Is-sistema tat-teħid tal-kampjuni li jkun hemm bejn il-post fejn jittieħed u t-tagħmir użat għandha tkun kemm jista’ jkun qasira. Il-ħin li jittieħed biex il-volumi ta’ kampjuni ta’ gass jgħaddu minn ġos-sistema tat-teħid tal-kampjuni m’għandux ikun aktar minn 10 sekondi.4. Il-parti minn fejn jidħol il-kampjun għandu jkun protett mix-xita u l-insetti. Jekk jintuża pre-filtru, dan għandu jkun magħżul u miżmum (tindif regolari) biex jimminimizza l-influwenza tiegħu fuq il-konċentrazzjoni ta’ NO2.5. Fwar fis-sistema li biha jinġabru l-kampjuni għandu jkun evitat.6. Is-sistema tat-teħid tal-kampjuni għandha tkun imnaddfa regolarment, waqt li jiġu kkunsidrati l-kondizzjonijiet lokali.7. Il-kampjuni ma għandhomx ikunu influwenzati minn emissjonijiet ta’ gass li jista’ joħroġ mit-tagħmir użat jew minn emissjonijiet li joħorġu mis-sistema ta’ kalibrazzjoni.8. Il-kampjuni li jinġabru mill-post fejn dawn jibdew jittieħdu ma għandhomx ikunu influwenzati minn stallazzjonijiet aġġunti (mill-apparat ta’ arja kondizzjonata jew mit-tagħmir ta’ trasmissjoni tad-data).9. Għandhom jittieħdu l-prekawzjoniet neċessarji kollha biex ikunu evitati varjazzjonijiet fit-temperatura li jistgħu jwasslu għal persentaġġi ta’ żbalji ta’ kejl eċċessivi.10. It-tagħmir għandu jkun kalibrat regolarment.11. Is-sistema użata fit-teħid tal-kampjuni għandha tkun issiġġilata mill-arja, waqt li r-rata ta’ kurrent li tgħaddi minnha għandha tkun eżaminata regolarment.--------------------------------------------------